Nr. 9487.09.11.2026

ANUNȚ DE CONCURS
pentru ocuparea postului de Expert Kinetoterapeut în cadrul proiectului PIDS/POIDS
	Instituție / Beneficiar
	UAT COMUNA  VÂRFU CÂMPULUI județul Botoșani

	Titlu Proiect
	”Furnizarea de servicii de ingrijire la domiciliu pentru persoanele varstnice din Comuna Varfu Campului, Jud. Botosani”

	Cod SMIS
	SMIS :353515

	Program
	PIDS/POIDS 2021-2027

	Contract de finanțare
	OIR 10334 din 30.07.2026

	Post vizat
	Expert Kinetoterapeut (Unitatea de Îngrijire la Domiciliu)

	Cod COR
	226405

	Data aprobării HCL
	H.C.L.  nr 50  din 31.08 . 2026



I. Obiectul concursului / recrutării
UAT Comuna VÂRFU CÂMPULUI județul Botoșaniorganizează concurs / selecție de personal pentru ocuparea postului de Expert Kinetoterapeut (Cod COR 226405), în cadrul proiectului ”Furnizarea de servicii de ingrijire la domiciliu pentru persoanele varstnice din Comuna Varfu Campului, Jud. Botosani”, Cod SMIS 353515, finanțat prin Programul Incluziune și Demnitate Socială (PIDS/POIDS) 2021-2027, conform Contractului de finanțare nr. OIR 10334 din 30.07.2026
II. Durata și locul desfășurării activității
Durata contractului: Contract individual de muncă pe durată determinată, pe perioada de implementare a proiectului, conform graficului de activități și bugetului aprobat.
Locul desfășurării activității și condiții de muncă: Sediul UAT Comuna VÂRFU CÂMPULUI, teren/comunitate, locații stabilite în cadrul proiectului și/sau la domiciliul beneficiarilor Unității de îngrijire la domiciliu pentru persoane vârstnice. Angajatorul asigură mijloacele tehnice necesare (computer/tabletă, conexiune internet, echipamente medicale/de protecție specifice, autoturism pentru deplasări în teren).
III. Condiții generale de participare
a) Are cetățenia română sau cetățenia unui alt stat membru al Uniunii Europene, cu respectarea condițiilor legale;
b) Cunoaște limba română, scris și vorbit;
c) Are capacitate deplină de exercițiu;
d) Are o stare de sănătate corespunzătoare exercitării atribuțiilor postului, dovedită cu adeverință medicală;
e) Îndeplinește condițiile de studii, calificare și experiență profesională solicitate pentru ocuparea postului;
f) Nu a fost condamnată definitiv pentru săvârșirea unei infracțiuni incompatibile cu exercitarea funcției;
g) Nu se află în situație de conflict de interese sau incompatibilitate în raport cu activitățile proiectului.
IV. Condiții specifice de participare (conform Fișei de Post)
	Cerință
	Nivel minim solicitat (conform Fișei de Post)

	Nivel Studii
	Studii superioare finalizate în domeniul kinetoterapiei sau similar, absolvite cu diplomă de licență (durată studii 3 ani).

	Calitate profesională / Atestare
	Calificare/licență de kinetoterapeut, cu drept de exercitare a profesiei conform reglementărilor legale în vigoare.

	Experiență profesională specifică
	Experiență specifică în domeniul kinetoterapiei sau activități similare: 0 - 12 luni (conform fișei de post).

	Competențe specifice
	1. Operare PC și abilități digitale;
2. Cunoașterea principiilor de bază ale proiectelor PIDS/POIDS 2021-2027;
3. Comportament civilizat, capacitate de lucru în echipă multidisciplinară, organizare, adaptabilitate, rezistență la stres, comunicare asertivă, empatie și ascultare activă;
4. Competențe în evaluare funcțională, kinetoterapie geriatrică, gimnastică de întreținere și utilizarea echipamentelor specifice de recuperare.

	Relații organizatorice
	Postul este direct subordonat Managerului de Proiect / Coordonatorului UID.

	Condiții de muncă și resurse
	Acces permanent la computer, imprimantă, soft de specialitate, echipamente specifice de intervenție/recuperare la domiciliu, internet, autoturism pentru deplasări în teren/comunitate.



V. Atribuții și sarcini principale ale postului
Conform Fișei de Post aprobate, principalele atribuții și sarcini ale postului sunt:
1. Contribuie, la nevoie, la actualizarea procedurilor/instrumentelor de lucru care implică kinetoterapeutul și care vor fi utilizate în acordarea serviciilor;
2. Realizează activități de recuperare/reabilitare fizică prin kinetoterapie, fizioterapie, mișcare și activități fizice, gimnastică geriatrică și de întreținere la domiciliul grupului țintă în cadrul serviciului social 8810-ID-I Unitate de îngrijire la domiciliu pentru persoane vârstnice;
3. Realizează evaluarea/reevaluarea funcțională la domiciliul beneficiarului pentru identificarea nevoilor de recuperare și stabilește obiectivele terapeutice specifice kinetoterapeutului;
4. Participă la elaborarea/revizuirea planului individualizat de asistență și îngrijire/plan de intervenție, secțiunea dedicată kinetoterapeutului, cu acțiunile terapeutice ce le va derula;
5. Efectuează tratamentele cu echipamentele din dotare și aplică procedee conform conduitei terapeutice și obiectivelor fixate;
6. Efectuează activitățile de recuperare prin kinetoterapie, mișcare și activități fizice, gimnastică geriatrică și de întreținere la domiciliul beneficiarului;
7. Completează fișa de monitorizare servicii cu toate acțiunile terapeutice/procedurile utilizate în secțiunea dedicată kinetoterapeutului;
8. Colaborează cu întreaga echipă a unității, cu alți specialiști și instituții sau ONG-uri în vederea soluționării situațiilor beneficiarilor;
9. Identifică și semnalează situațiile de abuz și neglijență, posibilele riscuri de accidente sau agravare a situației beneficiarului;
10. Propune necesitatea realizării unor lucrări de adaptare a locuinței care pot facilita menținerea beneficiarului la domiciliu;
11. Promovează și respectă cu strictețe principiile egalității de șanse, nediscriminării și accesibilității pentru persoane cu dizabilități;
12. Respectă normele de igienă, secretul profesional, codul de etică și regulamentul de organizare și funcționare;
13. Participă la întâlnirile de echipă multidisciplinară;
14. Elaborează lunar raportul de activitate și fișa de pontaj și transmite documentele justificative Coordonatorului partener.

VI. Dosarul de concurs / înscriere
a) Cerere de înscriere la concurs adresată conducătorului instituției;
b) Copia actului de identitate sau orice alt document care atestă identitatea, potrivit legii;
c) Copiile documentelor care atestă nivelul studiilor și ale altor acte care atestă efectuarea unor specializări / calificări / avize profesionale specifice (Copia diplomei de licență în kinetoterapie / adeverință de calificare profesională și autorizație/atestat de exercitare a profesiei (unde este aplicabil).);
d) Curriculum Vitae (CV) datat și semnat de candidat, format Europass;
e) Documente justificative care atestă experiența profesională specifică solicitată pentru post (copie carnet de muncă, adeverințe privind vechimea în muncă/specialitate, contracte de muncă/prestări servicii etc.);
f) Adeverință medicală care să ateste starea de sănătate corespunzătoare, eliberată de medicul de familie sau de către unitățile medicale abilitate;
g) Cazier judiciar sau declarație pe propria răspundere că nu are antecedente penale care să-l facă incompatibil cu funcția; +Certificat integritate comportamentală
h) Declarație pe propria răspundere privind inexistența conflictului de interese sau a incompatibilităților în raport cu activitățile proiectului;
i) Alte documente relevante solicitate prin procedura internă de recrutare și selecție.
VII. Calendarul orientativ de desfășurare a concursului
	Etapă
	Data / Perioada
	Observații

	1. Publicarea anunțului de concurs
	16 / 11 / 2026
	Afișat la sediu și pe pagina web a instituției

	2. Depunerea dosarelor de concurs
	16 / 11 / 2026  - 27 / 11 / 2026
	Secretarul comisiei de concurs

	3. Selecția dosarelor de concurs
	02 / 12 / 2026
	Rezultat: Admis / Respins

	4. Afișarea rezultatelor selecției dosarelor
	03 / 12 / 2026 
	Depunere contestații până la 03 / 12 / 2026 ora 10:00

	5. Proba scrisă
	04 / 12 / 2026, ora 9:00
	Locație: Sediul UAT Comuna  VÂRFU CÂMPULUI

	6. Interviu / Probă practică
	08 / 12 / 2026, ora  10:00
	Se susține de candidații admiși la proba scrisă


VIII. Probe de concurs și evaluare
Concursul constă în următoarele etape succesive de evaluare:
1. Selecția dosarelor de înscriere: etapă eliminatorie (Admis / Respins).
2. Proba scrisă: maximum 100 de puncte. Sunt declarați admiși candidații care obțin minimum 50 de puncte.
3. Interviu / Probă practică (după caz): maximum 100 de puncte. Punctajul minim de promovare este de 50 de puncte.
4. Punctajul final se calculează ca medie aritmetică a punctajelor obținute la probele susținute.
IX. Bibliografie și tematică
Tematica și bibliografia specifice postului de Expert Kinetoterapeut sunt aprobate de către conducerea instituției, se anexează prezentului anunț și fac parte integrantă din documentația de concurs.
X. Informații suplimentare și depunerea dosarelor
Persoană de contact / Secretariat concurs:  OLARIU MARIA -Referent
Telefon:  0231627106    E-mail: virfucimp@gmail.com
Adresă depunere dosare/contestații: Sediul UAT Comuna VÂRFU CÂMPULUI  Registratura Generală, Comuna VÂRFU CÂMPULUI județul Botoșani, mail virfucimp@gmail.com
                                                                   Primar,
                                                Ing. Dumitru Ovidiu DOMUNCO

